Politikanalyse og -rapportering

Cedefops rapport »Trends in VET policy in Europe 2010-12: Progress towards the Bruges Communiqué« blev offentliggjort og præsenteret for generaldirektørerne for erhvervsuddannelse (DGVT) i Cypern. Cedefop leverede ajourførte oplysninger om VET-systemer samt nyt om initiativer og den politiske udvikling i medlemsstaterne. Adskillige »Statistics of the month« med data fra hele Europa fokuserede på vurdering af krisens effekt. For at imødekomme Europa-Kommissionens efterspørgsel efter en systematisk landebaseret analyse af VET-udviklingen med henblik på det europæiske semester omprioriterede Cedefop sit arbejde og indførte »Spotlights on VET» for alle lande. Til brug ved DGVT-møderne under det danske og det cypriotiske formandskab udarbejdede Cedefop en oversigt over udviklingen i samarbejdet mellem VET og erhvervslivet samt briefingnotatet »Permeable education and training systems: reducing barriers and increasing opportunity«.

Fælles europæiske værktøjer, kvalifikationer og læringsresultater

Cedefop samordnede den rådgivende gruppe under EQF (europæisk referenceramme for kvalifikationer) sammen med Europa-Kommissionen og var (med)forfatter til 23 baggrundsdokumenter til underbygning af den politiske debat. Briefingnotatet »Qualifications frameworks in Europe: an instrument for transparency and change«, der blev udarbejdet til DGVT-mødet i Cypern, sammenfattede resultaterne af Cedefops fjerde årsrapport om NQF-udviklingen. Cedefop analyserede også 10 landes rapporter om, hvordan de forbinder deres nationale kvalifikationer med EQF. Resultaterne af den tredje ECVET-overvågningsrapport blev præsenteret ved DGVT-mødet i Cypern. Fortsat støtte til EQAVET. Europas unge har i stadigt stigende omfang brugt Europass-webstedet, som Cedefop forvalter. Siden det blev oprettet, er der registreret næsten 60 millioner besøg (2012: 14,8 millioner, 2011: 12,9 millioner), og brugernehar genereret 25 millioner cv'er online (2012: 8,3 millioner, 2011: 5,8 millioner). Undersøgelsen »Curriculum reform in Europe: the impact of learning outcomes« blev offentliggjort og drøftet på en international workshop. I 2011/12 koordinerede Cedefop 215 studiebesøg for 2 448 specialister fra 33 lande. Effektundersøgelser viser, at tilfredshedsgraden er høj (96 %).

Voksenuddannelse og overgange

Undersøgelsen »Adult learning in the workplace: skill development to promote innovation in enterprises» blev udarbejdet til en workshop om dette emne. Med henblik på at bidrage til det europæiske år for aktiv aldring arrangerede Cedefop en workshop om bevarelse af beskæftigelsesegnethed ved hjælp af uddannelse under GD EAC's konference »One Step Up in later life«. Cedefop udsendte også publikationen »Working and ageing - the benefits of investing in an ageing workforce«. Der blev udsendt tre publikationer med fokus på finansiering og andre incitamenter for CVET. For at støtte integreringen af unge på arbejdsmarkedet bidrog Cedefop til en begivenhed, der på Tysklands initiativ blev afholdt med det formål at indgå samarbejdsaftaler med flere lande som led i »European alliance for apprenticeship«. Bidraget trak også på dokumentationen i rapporten »From education to working life - The labour market outcomes of VET«.

Analyse af færdigheder

Cedefop fremlagde sin seneste EU-prognose for efterspørgsel og udbud af færdigheder i perioden 2010-2020 i briefingnotatet »Europe’s skill challenge — Lagging skill demand increases risks of skill mismatch« og publikationen »Future skills supply and demand in Europe — Forecast 2012«. Cedefop bidrog til »EU Skills Panorama« og udsendte to publikationer om grønne færdigheder. Til Kommissionens rapport »Employment and Social Developments in Europe 2012« udarbejdede Cedefop et kapitel om kvalifikationsmismatch. Rapporten »Skill mismatch: the role of the enterprise« blev drøftet på en workshop. Briefingnotatet »Preventing skill obsolescence« blev også udsendt. Cedefop stillede ekspertise til rådighed for Thessalonikis kommune i forbindelse med dennes initiativ til at oprette et regionalt overvågningsværktøj til foregribelse af kvalifikationsbehov.

Organisatorisk effekt

Centrale resultatindikatorer viser, at den organisatoriske effekt er stor: omtale i 169 EU-politikdokumenter og 68 internationale politikdokumenter, hvoraf nogle i væsentlig grad trak på Cedefops arbejde, bidrag til 26 EU-politikdokumenter, 158 begivenheder arrangeret af formandskabet og andre EU-instanser, 150 begivenheder arrangeret af Cedefop, 120 publikationer, 525 medieartikler om Cedefops arbejde registreret (+ 38 %), 636 000 publikationer downloadet (+ 33 %), 415 henvisninger i videnskabelig litteratur, betydelig vækst på sociale medier (+ 127 % Facebook, + 170 % Twitter). Med henblik på omkostningsbesparelser blev der lagt vægt på videokonferencer, og på forsøgsbasis er Skype blevet anvendt til samtaler i forbindelse med ansættelsesprocedurer.

Nærmere oplysninger på www.cedefop.europa.eu (årsrapport og årlig aktivitetsrapport for 2012).